Kvis

Kvis on pieni omakotitalovaltainen kylä Kirkkonummella Jorvaksen postinumeroalueella 02420 Jorvas Laajakallion vieressä. Kvisiä halkoo pitkähkö hiekkainen Kvisintie, jonka ympärille asettuu asuintaloja. Kvisintie on osa Kuninkaantietä. Kvisissä asui aikanaan puutarha-arkkitehti Bengt Schalin, jonka mukaan Kvisissä on myös nimetty tie. Kvisin alueen muut tiet ovat Kvisinkuja, Kvisinpolku, Kvisinrinne ja Neidonlaakso. Kvisintien ja Bengt Schalinin tien risteyksestä on Jorvaksen seisakkeelle noin kilometrin matka kävellen. Lähin ruokakauppa sijaitsee Laajakalliossa noin 2,5 kilometrin päässä. Masalan palvelujen luokse matkaa kertyy noin 3 kilometriä ja Kirkkonummen kuntakeskukseen noin 4 kilometriä.

Kirkkonummen kylät